**Den Norske Kirke**

**Indre Østfold kirkelige fellesråd**

Mysen 19.04.2021

Til fellesrådets medlemmer og  
varamedlemmer

**Innkalling til møte i Indre Østfold kirkelige fellesråd 27.04.21**

Det innkalles med dette til møte i Indre Østfold kirkelige fellesråd**, tirsdag 27.04.21 kl 1800-2030.** Møtet holdes i Kirkestua, Båstad, eventuelt på Teams. Det kommer det nærmere informasjon om.

Forfall meldes **kirkevergens stedfortreder, Terje Stenholt, tlf 481 17 961** så snart som mulig. Varamedlemmer møter kun etter særskilt innkalling.

**Sakliste**

**Sak 09/21**: **Godkjenning av innkalling og sakliste.**

Forslag til vedtak: Innkalling og sakliste godkjennes

**Sak 10/21: Orienteringer og referater.**

1. Fra kirkevergen
2. Fra prosten
3. Fra leder.

Forslag til vedtak: Informasjon og referat tas til orientering

**Sak 11/21: Økonomi.** a) Regnskapsrapport pr 31.03.21.

b) Informasjon etter samtaler med assisterende rådmann og økonomisjef, og muligens møte med formannskapet, om «millionkuttet», FRs vedtak om å øke festeavgiftene og videre oppfølging.

c) Første samtale om budsjett 2022, ikke om tall, men primært om prioriteringer og argumentasjon.

Forslag til vedtak: Formuleres i møtet

**Sak 12/21: Kommunikasjonsplan – status og innspill**   
 a) Status; hva har skjedd siden FRs vedtak høsten 2020?

**b)** Kort orientering om arbeidet med revidert plan, og mulighet for FR til å komme med innspill

Forslag til vedtak; Statusrapport tas til orientering. Innspill til revidert plan følges opp av kommunikasjonsrådgiver.

**Sak 13/21: Innspill til kommuneplanens samfunnsdel.**

Fellesrådet har tidligere gitt en uttalelse om denne planen, da arbeidet var i startfasen. Planen er nå ute til høring, med frist til å uttale seg 14. mai.

Planen ligger på kommunens hjemmeside.

Jeg foreslår at Fellesrådet gir en uttalelse om planen på områder vi mener berører kirkens arbeid. Forslag til uttalelse sendes ut før møtet.

Forslag til vedtak: Formuleres i møtet.

**Sak 14/21: Kirkens diakonale arbeid i Indre Østfold.**

Kirkelig fellesnemnd nedsatte i 2018 en arbeidsgruppe som utarbeidet en plan for styrking av det diakonale arbeidet innenfor det nye fellesrådsområdet. Fellesnemnda sluttet seg til forslagene fra arbeidsgruppen, som bl.a. gikk inn for å opprette to nye diakonstillinger innenfor fellesrådsområdet, hvorav én skulle være institusjonsdiakon. Fellesrådet har nå fått en henvendelse fra våre to diakoner, samt fra Laila Andresen, medlem av den nevnte arbeidsgruppa, om hvordan FR ser for seg at det diakonale arbeidet kan styrkes, særlig ut fra det som er vedtatt om virksomhet i Helsehuset i Askim.

Videre har Borg bispedømmeråd vedtatt en ganske ambisiøs «Strategiplan for samfunn og diakoni i Borg bispedømme», som prostene har et ansvar for at blir fulgt opp.

Henvendelsen fra diakonene våre og Borgs plan ligger vedlagt.

Prosten vil orientere om planen og innlede til en samtale om hva fellesrådet kan gjøre for å styrke kirkens diakonale innsats i Indre Østfold kommune.

Forslag til vedtak: Formuleres i møtet.

**Sak 15/21: Åpen post.**

Bjørn Solberg Terje Stenholt  
 Leder i Indre Østfold kirkelige fellesråd Stedfortreder for Kirkevergen